钦定古今图书集成/明伦汇编/官常典/第647卷 > 高斗南
## 钦定古今图书集成/明伦汇编/官常典/第647卷 > 高斗南

按《明外史循吏传》：“斗南字拱极，陕西徽州人。洪武中，
由荐举授四川定远知县。才识精敏，多善政，为士民
所怀，形之歌颂。二十九年，与知府永州余彦诚，知县
齐东郑敏、仪真康彦民、岳池王佐、安肃范志远、当涂
孟廉，及丞怀宁苏亿、休宁甘镛、当涂赵森并坐事，先
后被逮。其耆民奔走阙下，具列善政以闻。太祖嘉之”，
赐袭衣、宝钞遣还，并赐耆民道里费。诸人既还任，政
绩益著。寻举天下廉吏数人，斗南与焉。列其名于彰
善，榜《圣政记》以示劝。九载绩最，擢云南新兴知州。